Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 473

5. A közösségi szociális munka módszereit alkalmazva részt vesz közösségek szervezésében és fejlesztésében A szociális asszisztens legyen képes: — a közösségi szociális munka közreműködőjeként részt venni a közösségszervező folyamatokban, az önszerveződésű csoportok tevékenységének támogatásában, céljaik és eredményeik propagálásában, — azonosítani az önszerveződő kezdeményezések és a hátrányos helyzetű csoportok kulcsszerepet betöltő személyiségeit, formális és informális vezetőit, — elősegíteni támogató hálózatok szerveződését és részt venni azok munkájában, — aktívan részt venni lakásbérlők, munkanélküliek, kisebbségek, fogyatékosok, szegények, nyugdíjasok, hajléktalanok stb., megsegítését szolgáló közösségi akciókban, — elemezni és összefoglalni, értékelni a beavatkozási program eredményeit a kitűzött célok elérése és a bekövetkezett változások alapján, — szorgalmazni a tömegkommunikációs eszközök, lakossági fórumok, helyi közösség nyilvánosságának csatornái által biztosított lehetőségek kiaknázását az érdekképviseletre, — segíteni az önkéntesség és az öntevékenység társadalmi szerepének erősítését, az értékrendben a szolidaritás-elv érvényre juttatását.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes